Επαναστατική Κομμουνιστική Οργάνωση

{{Κουτί πληροφοριών πολιτικού κόμματος
| χώρα = Ελλάδας
| χρώμακώδικας = red
| κόμμα_όνομα = Επαναστατική Κομμουνιστική Οργάνωση
| λογότυπο = Logo ΕΚΟ.png
| εφημερίδα = Κομμουνιστική Επανάσταση
| ίδρυση = 2004
| διάσπαση_από = Σοσιαλιστική Έκφραση
| ιδεολογία = ΚομμουνισμόςΜαρξισμόςΛενινισμόςΤροτσκισμός
| θέση = Ακροαριστερά
| διεθνής προσχώρηση = Επαναστατική Κομμουνιστική Διεθνής
| χρώματα =  Κόκκινο
| σημαία = Σημαία ΕΚΟ.png
| ιστοσελίδα = 
}}

μικρογραφία|Ιστοσελίδα Κομμουνιστική Επανάσταση (www.marxismos.com)

Η Επαναστατική Κομμουνιστική Οργάνωση είναι ελληνικό τροτσκιστικό πολιτικό κόμμα το οποίο ιδρύθηκε το 2004. Αποτελεί το ελληνικό τμήμα της Επαναστατικής Κομμουνιστικής Διεθνούς. Εκδίδει την εφημερίδα «Κομμουνιστική Επανάσταση» και διατηρεί τις εκδόσεις «Μαρξιστική Φωνή».

 Ιστορία 
Οι ρίζες της οργάνωσης εντοπίζονται στη διάσπαση της Σοσιαλιστικής Έκφρασης στα τέλη του 2004 και της έκδοσης της εφημερίδας Μαρξιστική Φωνή τον Φεβρουάριο του 2005. Η νέα οργάνωση, με ονομασία Μαρξιστική Τάση, που προέκυψε ύστερα από τη διάσπαση της Σοσιαλιστικής Έκφρασης, αποτελεί το ελληνικό τμήμα της Επαναστατικής Κομμουνιστικής Διεθνούς μέχρι και σήμερα. Το καλοκαίρι του 2011 εξέδωσε για πρώτη φορά την εφημερίδα Επανάσταση'' για την καλύτερη διάδοση των ιδεών του επαναστατικού Μαρξισμού στο κίνημα των Αγανακτισμένων της πλατείας Συντάγματος. 

Το 2013 η οργάνωση μετονομάστηκε σε Κομμουνιστική Τάση και αποτέλεσε οργανικό τμήμα της αριστερής πτέρυγας του ΣΥ.ΡΙΖ.Α.. Άσκησε πολλές φορές κριτική στην ηγεσία του ΣΥ.ΡΙΖ.Α., αλλά και στην Αριστερή Πλατφόρμα. Είχε εκλέξει δύο μέλη στην Κεντρική Επιτροπή του κόμματος, καθώς και ένα μέλος στο Κεντρικό Συμβούλιο της Νεολαίας ΣΥ.ΡΙΖ.Α..

Στις 20 Δεκεμβρίου 2013 διεξήγαγε την 1η Πανελλαδική Συνάντηση1η Πανελλαδική Συνάντηση της Κομμουνιστικής Τάσης του ΣΥΡΙΖΑ. 

Τον Αύγουστο του 2015 ανακοίνωσε την αποχώρησή της από τον ΣΥ.ΡΙΖ.Α. και την προσχώρησή της στη Λαϊκή Ενότητα.

Τον Φεβρουάριο του 2016 ανακοίνωσε ότι παύει να συμμετέχει στο Πολιτικό Συμβούλιο της Λαϊκής Ενότητας, αλλά εξακολουθεί να συνεργάζεται με το κόμμαΠολιτική Δήλωση της Κομμουνιστικής Τάσης σχετικά με τη ΛΑΕ. Εν τέλει, τον Ιούλιο του 2016 ανακοίνωσε την αποχώρησή της από τη Λαϊκή ΕνότηταΜε αιχμές αποχώρησε από τη ΛΑΕ η Κομμουνιστική Τάση. Στις εκλογές του 2019, είχε δηλώσει την υποστήριξή της στο Κ.Κ.Ε.. Στις δύο διαδοχικές βουλευτικές εκλογές του 2023 υποστήριξε κριτικά το Κ.Κ.Ε. και στις δημοτικές και περιφερειακές εκλογές του ίδιου έτους τη Λαϊκή Συσπείρωση. Στις Ευρωεκλογές του 2024 υποστήριξε κριτικά το Κ.Κ.Ε. Τον Δεκέμβριο του 2023, η Κομμουνιστική Τάση μετονομάστηκε σε Επαναστατική Κομμουνιστική Οργάνωση και η μηνιαία εφημερίδα της σε Κομμουνιστική Επανάσταση.

Η Επαναστατική Κομμουνιστική Οργάνωση υποστηρίζει τις ιδέες της επαναστατικής Αριστεράς. Έχει αναφορές σε θεωρητικούς όπως ο Μαρξ, ο Ένγκελς, ο Λένιν και ο Τρότσκι.

 Αντιδράσεις 
Τον Ιανουάριο του 2014, η εφημερίδα Πρώτο Θέμα δημοσίευσε τις θέσεις της Επαναστατικής Κομμουνιστικής Οργάνωσης (ως Κομμουνιστικής Τάσης τότε) για επαναστατική κυβέρνηση, λαϊκή πολιτοφυλακή, εθνικό νόμισμα και υψηλή φορολόγηση, γεγονός που προκάλεσε την αντίδραση της Νέας ΔημοκρατίαςΝΔ: Φρίκη οι αποκαλύψεις από το «ΠΡΩΤΟ ΘΕΜΑ» για την κομμουνιστική τάση του ΣΥΡΙΖΑ. Λίγες ημέρες αργότερα, η Κομμουνιστική Τάση έδωσε συνέντευξη στο Πρώτο Θέμα, προκειμένου να αποσαφηνίσει τις θέσεις τηςΌλη η σημερινή συνέντευξη της Κομμουνιστικής Τάσης στο Πρώτο Θέμα.

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα
Κατηγορία:Τροτσκιστικές οργανώσεις στην Ελλάδα
Κατηγορία:Κομμουνιστικά κόμματα στην Ελλάδα
Κατηγορία:Αντικαπιταλιστικά κόμματα στην Ελλάδα